Rukajärvi (järvi)

Rukajärvi () on Uikujoen vesistöön kuuluva järvi Karjalan tasavallan Mujejärven piirin Rukajärven kunnassa Venäjällä. Sen pinta-ala on 10,7 neliökilometriä, valuma-alueen laajuus 69,7 neliökilometriä, keskisyvyys 2,5 metriä ja suurin syvyys 8,0 metriä.

Rukajärveen virtaa muutamia puroja. Se laskee Rukajoen kautta Ontajokeen ja edelleen Ontajärveen. Järven kalalajeja ovat siika, muikku, hauki, särki, lahna, säyne, made, ahven ja kiiski. Rukajärven kylä laskee siihen jätevetensä.

Lähteet

Karjalan tasavallan järvet
Mujejärven piiri
Uikujoen vesistö